རི་གཤམ་དུ་སླེབས་པ་དང་།དེ་ཉིན་རང་རང་གི་རས་གུར་ཕུབ་པའི་ལས་ལ་བྲེལ།ཉིན་གཉིས་པར་ཤང་དབུ་ཁྲིད་ཀྱི་ཐིག་ཚད་ལེན་པ་དང་མཛུབ་ཁྲིད་འོག་རང་རང་སོ་སོར་དབང་བའི་ས་ཆ་རྩིས་ལེན་དང་།དེ་རྗེས་ཚེར་མ་བཀོག་པ་དང་གྲམ་རྡོ་སྒྲུག་ནས་ས་འཁོད་སྙོམས།ཨ་ཁུ་ཆོས་བཟང་གི་ས་ཆ་ནི་ཁྱིམ་དུད་གཞན་ཚང་མའི་མདུན་གྲལ་དུ་འཁེལ་ཡོད་པས།མདུན་གྱི་ས་ཁྱོན་ནི་ཁྱིམ་དུད་གཞན་ལས་རྒྱ་ཆེ་བ་ཡོད།སེམས་ནང་རྗེས་སུ་ཁང་པའི་མདུན་དུ་ལྕང་མ་བཙུགས་ནའང་འདྲ།ཚལ་ཞིང་བཟོས་ནའང་འདྲ།ག་རེ་བྱས་བྱས་ཡོང་བ་འདུག་སྙམ་ནས་དགའ་སྣང་དང་བཅས་འཇོར་གཞུས་ནས་རྡོ་དང་ཚེར་མ་བཀོགབུ་མོ་སྒྲོལ་མས་ཇ་བསྐོལ་ཀྱིན་ཨ་ཕས་བཀོག་པའི་ཚེར་མ་རྣམས་ཕྱོགས་གཅིག་ཏུ་རུབ་རུབ་བཟོས།